钦定古今图书集成/明伦汇编/闺媛典/第253卷 > 汤氏五节
## 钦定古今图书集成/明伦汇编/闺媛典/第253卷 > 汤氏五节

按《宣城县志》：“汤氏五节：贡氏，汤一国妻。国候选县丞，
没于京邸。贡年二十二，抚子旌尹长甫娶而没，妇亦
贡氏，年二十三，与姑同守节。邑令并旌其门。汤养贞
妻孙氏，年二十五，夫亡，抚幼子征尹，贫苦终身。征尹
尝割股疗母疾，以孝闻。贞昆弟养贤妻荀氏，养道妻
崔氏，皆年少夫亡，并称完节。”

===袁守科妻丁氏===按《宣城县志》：“丁氏，袁守科妻。年十八夫亡，抚嗣子守
节。崇祯中，郡邑并表其门。”